AAV ไฮซีซั่น-ช้อปช่วยชาติหนุนผลงานสดใสถึงQ1/61 แนะซื้อเป้า 7.30 บ.
AAV ไฮซีซั่น-ช้อปช่วยชาติหนุนผลงานสดใสถึง Q1/61 แนะซื้อเป้า 7.30 บ.
13 พ.ย. 2560

บล.ฟินันเซีย ไซรัส ระบุในบทวิเคราะห์วันนี้(13พ.ย.)ว่า บริษัท เอเชีย เอวิเอชั่น จำกัด (มหาชน) หรือ AAV กำไรสุทธิไตรมาส3/60 อยู่ที่ 261 ลบ. +53% เทียบไตรมาสก่อนหน้าจากปัจจัยฤดูกาลและจำนวนนักท่องเที่ยวที่เพิ่มขึ้น แต่ -34% เทียบช่วงเดียวกันของปีก่อนจากค่าโดยสารเฉลี่ยต่อคนที่ลดลง
แนวโน้มกำไรไตรมาส 4/60 ถึงไตรมาส 1/61 คาดโตต่อเนื่องเพราะเป็น High Season ของการท่องเที่ยว และได้แรงหนุนเพิ่มเติมจากมาตรการช้อปช่วยชาติ ขณะที่ การปรับขึ้นของราคาน้ำมันไม่กระทบกำไรมากนัก เพราะ Hedge ล่วงหน้า 1 ปีราว 77% คงคาดกำไรสุทธิปีนี้ -16% เทียบช่วงเดียวกันของปีก่อนก่อนจะกลับมา +12% เทียบช่วงเดียวกันของปีก่อนแนะนำซื้อในฐานะ Top Pick ของกลุ่ม ราคาเป้าหมาย 7.30 บาท